L 10/70 Euroopa Liidu Teataja 14.1.2006 KOMISJONI OTSUS, 12. jaanuar 2006, milles käsitletakse registreerimistaotlust nõukogu määrusega (EMÜ) nr 2081/92 ette nähtud kaitstud päritolunimetuste ja kaitstud geograafiliste tähise registrisse kandmiseks (“Choucroute d'Alsace”) (teatavaks tehtud numbri K(2006) 5 all) (Ainult prantsuskeelne tekst on autentne) (2006/15/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, (!) eriti selle artikli 7 lõike 5 punkti b, ning arvestades järgmist: Vastavalt määruse (EMÜ) nr 2081/92 artikli 6 lõikele 2 avaldati Euroopa Liidu Teatajas (2) Prantsusmaa taotlus nimetuse “Choucroute d'Alsace” registreerimiseks. Saksamaa esitas registreerimisele oma vastuväite vastavalt määruse (EMÜ) nr 2081/92 artikli 7 lõikele 1. Vastu- väidet põhjendati kõnealuse määruse artiklis 2 osutatud tingimuste täitmata jätmisega, võimaliku kahjuga juba olemasolevale tootele, mis on olnud seaduslikult turul vähemalt viis aastat enne nimetatud määruse artikli 6 lõike 2 kohast avaldamiskuupäeva, ja registreerimiseks taotletud nimetuse üldise iseloomuga. Kuna vastuväide loeti vastuvõetavaks määruse (EMÜ) nr 2081/92 artikli 7 lõike 4 tähenduses, palus komisjon oma 12. novembri 2004. aasta kirjas nimetatud määruse artikli 7 lõike 5 kohaselt Prantsusmaad ja Saksamaad üritada jõuda omavahel kokkuleppele vastavalt siseriikli- kule menetlusele. Kuna nimetatud liikmesriigid kolme kuu jooksul kokkuleppele ei jõudnud, peab komisjon nüüd tegema otsuse. (1) EÜT L 208, 24.7.1992, lk 1. Määrust on viimati muudetud 2003. aasta ühinemisaktiga. (2) ELT C 206, 2.9.2003, lk 2. (4) Määruse (EMÜ) nr 2081/92 artiklis 2 osutatud tingimuste täitmata jätmise osas vaidlustatakse vastuväites hapukapsa kindlaksmääratud kvaliteedi sõltuvus Alsace'i väidetavast erilisest omapärast, kapsa õigest valmimisastmest, Alsace'i kliimast ja pinnase omapärast, loomulikust hapnemisvii- sist ja põllumajanduslike pereettevõtete oskusteabest. Pinnaseliike on registreerimistaotluses kirjeldatud kui sügavaid, rikkaid ja hästikuivendatud muldi. Tootmispiir- konna poolmandrilist kliimat iseloomustab soe suvi ja sellele järgnev periood, mil päikeselised päevad vahel- duvad jahedate öödega. Samad kliimatingimused ja üldised mullatüübid on siiski esindatud ka muudes kapsa- kasvatuspiirkondades ning need pole seega erilised artikli 2 lõike 2 punkti b tähenduses. Hapendamise osas ei ole spetsifikaadis toodud üksikasju, mis võimaldaksid seda iseloomustada kui nn loomulikku ja ainult Alsace'i piir- konnale omast. Hapukapsa kindlaksmääratud kvaliteet või eriline iseloom ei saa seega põhineda nimetatud üksikasjadel. Nimetuse “Choucroute d'Alsace” mainest rääkides viida- takse registreerimistaotluses esitatud tõendustes põhiliselt hapukapsale kui garneeringule. Nimetatud üksikasjad viitavad seega valmis roa serveerimisele, kuid selline toode jääb määruse (EMÜ) nr 2081/92 kohaldamisalast välja. Toore hapukapsa maine osas ei võimalda spetsifi- kaat ega esitatud tõendused kindlaks teha hapukapsa erilist mainet, mis oleks eraldiseisev hapukapsa kui roa garneeringule osutatud mainest. Lähtuvalt nimetatud üksikasjadest ei vasta nimetus määruse (EMÜ) nr 2081/92 artikli 2 lõike 2 punktis b esitatud tingimustele. Seega ei ole vajalik uurida nimetuse “Choucroute d'Alsace” vastavust üldnimetusele määruse (EMÜ) nr 2081/92 artikli 3 lõike 1 kohaselt. Järelikult ei saa nimetust “Choucroute d'Alsace” kanda kaitstud päritolunimetuse ja kaitstud geograafilise tähise registrisse.